 **РЕПУБЛИКА БЪЛГАРИЯ**

#  **Министерство на земеделието, храните и горите**

#  **Областна дирекция “Земеделие”-Перник**

**З А П О В Е Д**

**№ РД-04-149/23.06.2021 г.**

**гр. Перник**

На основание чл. 3, ал. 4 от Устройствения правилник на областните дирекции „Земеделие“, чл. 106, ал. 1 и чл. 105, ал. 2 и ал. 3 от ППЗСПЗЗ във връзка с § 12а от ПЗР на ЗСПЗЗ, писмо с изх. № 66-264/03.02.2021 г. на министъра на земеделието, храните и горите за съгласие по чл. 106, ал. 2 от ППЗСПЗЗ за започване на тръжна процедура за продажба на земеделска земя по реда на чл. 27, ал. 9, във връзка с ал. 8 изречение второ от ЗСПЗЗ и Заповед № РД 46-149/14.05.2021 г. на министъра на земеделието, храните и горите,

**Н А Р Е Ж Д А М:**

 **1. Откривам първа процедура за провеждане на търг с тайно наддаване** за придобиване право на собственост върху имоти частна държавна собственост, представляващи земеделски земи по § 12а от ПЗР на ЗСПЗЗ, находящи се извън урбанизираната територия, **като право на участие имат само собствениците на имоти в границите на стопанския двор, съседни на имота, обект на търга,** както следва:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№ по ред** | **Община** | **Землище** | **№ на имот по КККР** | **Площ****/дка/** | **Съседи в границите на стопанския двор** | **НТП** | **Начална тръжна цена /лева/** | **Депозит****/лева/** | **Разходи по чл. 56ш,****ал. 1, т. 2 от ППЗСПЗЗ****/лева/** |
| 1 | Перник | с. Боснек | **05760.70.27** | 1,000 | 05760.70.2605760.70.1005760.70.24 | Стопански двор - ливада | 16174,00 | 1617,40 | 170 |
| 2 | Перник | с. Боснек | **05760.70.32** | 1,000 | 05760.70.5405760.70.3405760.70.29 | Стопански двор - ливада | 16234,00 | 1623,40 | 170 |

 **2. Условия за участие –** в търга могат да участват физически лица, еднолични търговци и юридически лица, регистрирани по Търговския закон, собственици на съседни имоти /имоти с обща граница с предлагания на търга имот/.

 Търгът може да се проведе само, **ако се явят поне двама легитимни кандидати /съседи/**, които са подали в срока по чл.106, ал.7 от ППЗСПЗЗ правилно попълнени заявления и чиито тръжни документи отговарят на изискванията на чл.106, ал.10 и ал.14 от ППЗСПЗЗ, не са „свързани лица” по смисъла на Търговския закон и Данъчно-осигурителния процесуален кодекс, и „свързани предприятия” по смисъла на Закона за малките и средните предприятия и притежават документи за собственост на индивидуализирани съседни имоти към датата на публикуване на заповедта.

 **3. Място и срок за получаване и подаване на заявления:** Документите за участие в търга се получават и се подават в сградата на ОД „Земеделие“-Перник на адрес: гр. Перник, пл. Кракра № 1, Синдикален дом, ет. 8, всеки работен ден от 9.00ч. до 17.30 ч., **в срок от 30 /тридесет/ календарни дни,** считано от публикацията на заповедта в местен ежедневник, **но не по-късно от 26.07.2021 г.** Документите за участие могат да бъдат изтеглени от интернет страницата на дирекцията:[**https://www.mzh.government.bg/ODZ-Pernik/bg/Home.aspx**](https://www.mzh.government.bg/ODZ-Pernik/bg/Home.aspx)**.**

 **4. Заявителите или писмено упълномощени от тях с нотариална заверка на подписа лица** подават в ОД „Земеделие“-Перник по реда на чл. 106, ал. 10 от ППЗСПЗЗ **заявление за всеки имот поотделно** по утвърден образец, в което се посочват: ЕИК съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или от едноличен търговец, местонахождението, номерът и площта на поземления имот и предлаганата цена за имота**, която е цяло число, в лева, изписана цифром и словом, и не може да бъде по-ниска от началната тръжна цена**. При подаване на заявлението заявителят или упълномощеното лице представят документ за самоличност и прилагат:

* Нотариално заверено пълномощно, когато документите се подават от упълномощено лице;
* Платежен документ за внесен депозит **в оригинал**, когато плащането не е извършено по електронен път;
* Копие от документ за собственост на имот-съседен на предложения на търг имот;
* Решение на съответния оправомощен орган за закупуване на държавните имоти - предмет на продажбата, когато заявлението се подава от юридическо лице или от едноличен търговец;
* Декларация за обстоятелствата по чл.106, ал.18 от ППЗСПЗЗ – липса на свързаност с друг кандидат;
* Декларация за събиране, съхраняване и обработване на лични данни, във връзка с Регламент /ЕС/ 2016/679 на Европейския парламент и на Съвета от 27.04.2016г. относно защитата на физическите лица, във връзка с обработването на лични данни и относно свободното движение на такива данни и за отмяна на Директива 95/46/ЕО.

 Документите за участие в търга се представят **в запечатани непрозрачни пликове**, с надпис: **ДО ОД"ЗЕМЕДЕЛИЕ"-ПЕРНИК, ЗА УЧАСТИЕ В ТЪРГ“.** Заявления, представени в незапечатани пликове са недействителни.

 **5.** **Началните тръжни цени** са определени по реда на чл. 105, ал. 7 от ППЗСПЗЗ.

**6.** **Депозитът за участие е 10% от началната тръжна цена, определена по реда на чл. 105, ал. 7 от ППЗСПЗЗ,** като върху него не се начислява лихва и не подлежи на връщане при отказ на кандидата за сключване на договор. За всеки имот се представя отделен документ за внесен депозит. Депозитът се внася в български лева по банков път по сметка на Областна Дирекция „Земеделие” - Перник:

**ОББ АД, IBAN BG49UBBS80023300251910, BIC UBBSBGSF**

**Основание: Депозит за участие в търг по §12а от ПЗР на ЗСПЗЗ (изписва се и номера и местонахождението на имота).**

 **7.** Директорът на ОД „Земеделие”–Перник в **3-дневен срок** след изтичането на крайния срок за подаване на заявления за участие в търга, назначава със заповед тръжна комисия. В **14-дневен срок** тръжната комисия разглежда заявленията, класира предложенията и определя спечелилия търга кандидат за всеки имот.

 **8.** **Търгът се провежда** в сградата на ОД „Земеделие“-Перник на адрес: гр. Перник, пл. Кракра №1, Синдикален дом, ет. 8, като офертите се разглеждат по реда на входирането им в ОД „Земеделие“-Перник. Търгът се провежда само в случай, че най-малко двама кандидати са подали заявления за участие.Търгът се счита за спечелен от участника, който е предложил най-висока цена. За резултатите от търга се съставя протокол и се обявява на посочените в т. 9 места.

**9. Място за обявяване на протокола за резултатите от търга:** информационното табло на ОД „Земеделие“-Перник на адрес: гр. Перник, пл.Кракра №1, Синдикален дом, ет. 8 и на интернет страницата на дирекцията [**https://www.mzh.government.bg/ODZ-Pernik/bg/Home.aspx**](https://www.mzh.government.bg/ODZ-Pernik/bg/Home.aspx)**.**

Съгласно чл. 107, ал. 9 в 7-дневен срок от обявяването на протокола участниците в търга могат да направят писмени възражения до тръжната комисия.

**10.** Когато кандидатите за един и същ имот са предложили една и съща цена, между тях се провежда търг с явно наддаване, като председателят на тръжната комисия ги уведомява по реда на ГПК за деня, часа, условията и реда за провеждане на търга с явно наддаване.

**11.** Лицата, които придобиват имотите по реда на § 12а от ПЗР на ЗСПЗЗ, заплащат разходите по чл.56ш, ал. 1, т. 2 от ППЗСПЗЗ.

 **12.** **Условия за връщане на депозита** – Депозитът на спечелилия участник се прихваща от цената при придобиване на имота. Внесените депозити от некласираните кандидати се възстановяват в 7-дневен срок след приключването на търга след подаване на заявление в счетоводството на ОД „Земеделие”-Перник. Депозитът на кандидата, класиран на второ място–след подписване на договора със спечелилия кандидат. Депозитите на кандидатите, класирани на първо и второ място не се възстановяват при отказ за сключване на договор. Депозитът на обжалвалия търга участник се възстановява след влизане в сила на съдебното решение.

 **13. Настоящата заповед да се обяви** на информационното табло на ОД „Земеделие“-Перник, Общинската служба по земеделие–Перник, Община Перник и на кметство с. Боснек в 3-дневен срок от издаването й и да се публикува на интернет страницата на ОД „Земеделие“-Перник, на страницата на МЗХГ и в един местен вестник, най-малко 30 дни преди крайния срок за подаване на заявленията за участие.

**АННА ЦВЕТКОВА - п -**

**Директор на ОД „Земеделие“ - Перник**